  Майя Бывальцева 29-тӥ пӧсьтолэзьлы Удмуртиын коронавирус инфекциен черлан 18 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Висьыны усемъёс пӧлын Ижкарын 12 улӥсьёс, Красногорск ёросын кык улӥсьёс. Быдэн одӥг учыр Кез, Алнаш, Сарапул ёросъёсын но Воткаын шараязы. 94 адями йӧназ, соосты эмъюртъёсысь доразы лэзизы. Туннэ нуналлы элькунын выль коронавирус инфекциен черлан 2 сюрс 341 учыр лабораториосын зэматэмын. 1 сюрс 859 адями йӧназ, 46 мурт кулӥз. Та дыре 13-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  